SL
3.7.2023
Uradni list Evropske unije
C 235/69
Tožba, vložena 16. maja 2023 – Symrise/Komisija (Zadeva T-263/23) (2023/C 235/82) Jezik postopka: angleščina Stranki Tožeča stranka: Symrise AG (Holzminden, Nemčija) (zastopniki: T. Kuhn, M. Rust, T.-M. Wienke, L. Bär in J. Jourdan, odvetniki) Tožena stranka: Evropska komisija
Predloga Tožeča stranka Splošnemu sodišču predlaga, naj: — razglasi za nično Odločbo Komisije C(2023) 1103 final z dne 10. februarja 2023 o odreditvi pregleda družbe Symrise AG in vseh odvisnih družb, ki so neposredno in posredno pod njenim nadzorom v skladu s členom 20(4) Uredbe Sveta (ES) št.
1/2003 (1) (AT.40826 – Rose); — naloži Komisiji plačilo vseh stroškov postopka.
Tožbena razloga in bistvene trditve Tožeča stranka v utemeljitev tožbe navaja dva tožbena razloga. 1.
Prvi tožbeni razlog: kršitev temeljnih pravic tožeče stranke do nedotakljivosti zasebnih prostorov in zasebnosti, kot je zagotovljena s členom 7 Listine o temeljnih pravicah.
Tožeča stranka trdi, da je odločba o odreditvi pregleda zasebnih prostorov tožeče stranke (i) arbitrarna, saj Komisija ni imela dovolj indicev, na podlagi katerih bi lahko utemeljeno sklepala, da je bila tožeča stranka vključena v kakršno koli kršitev konkurenčnega prava in, (ii) pomeni nesorazmeren poseg v njeno temeljno pravico nedotakljivosti zasebnih prostorov in zasebnosti, saj ni časovno omejena. 2.
Drugi tožbeni razlog: kršitev člena 20(4) Uredbe (ES) št.
1/2003 in obveznosti Komisije do obrazložitve, kot je določeno v členu 296(2) PDEU.
Tožeča stranka trdi, da je z odločbo kršena obveznost Komisije, da jasno in natančno določi predmet inšpekcijskega pregleda, kar je v nasprotju s členom 20(4) Uredbe (ES) št.
1/2003, in obveznost Komisije, da svoje odločbe jasno obrazloži.
Natančneje, na podlagi besedila odločbe tožeča stranka ni mogla razumeti obsega pregleda in nato uveljavljala pravico do obrambe.
(1)
Uredba Sveta (ES) št.
1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL, posebna izdaja v slovenščini, poglavje 8, zvezek 2, str. 205).
Tožba, vložena 11. maja 2023 – VDK/Komisija (Zadeva T-265/23) (2023/C 235/83) Jezik postopka: nemščina Stranki Tožeča stranka: Verband der Deutschen Kutter- und Küstenfischer e.V. (VDK) (Hamburg, Nemčija) (zastopnik: M. Waller, odvetnik) Tožena stranka: Evropska komisija